Toate operele de artă expuse la Luvru pot fi văzute online gratuit.
482.000 de lucrări pot fi accesate online pe o platformă pusă la dispoziție de muzeu. Operele sunt semnate, între alții, de Michelangelo, Picasso, da Vinci sau Rembrandt. Site-ul conține și o hartă interactivă.
Dacă nu poți merge la Luvru, vine Luvrul la tine. Una dintre principalele atracții ale Parisului are un cadou prețios pentru iubitorii de artă.Vizitatorii virtuali vor putea admira toate lucrările, gratuit, indiferent dacă este vorba despre sculpturi, picturi, bijuterii sau alte opere de artă.Cel mai vizitat muzeu din lume a expus peste 480.000 de piese, inclusiv Mona Lisa și Venus de Milo.Momentan este închis vizitatorilor din data de 30 octombrie și va rămâne așa în continuare. Potrivit estimărilor, anul trecut a avut pierderi de peste 90 de milioane de euro.Colecțiile pot fi vizionate online aici.